Rings (filem 2017)

Rings inggih punika filem horor supernatural saking Amérikah Sarékat ingkang kadamel taun 2017. Filem punika dipunsutradarani F. Javier Gutiérrez, dhedhasar skénario anggitanipun David Loucka, Jacob Aaron Estes, lan Akiva Goldsman. Ingkang maragani filem punika antawisipun Matilda Lutz, Alex Roe, Johnny Galecki, lan Vincent D'Onofrio. Rings punika filem kaping tiga saking filem waralaba sasampunipun The Ring(2002) lanThe Ring Two(2005). Pamundhutan gambar utama kawiwitan surya 23 Maret 2015, ing Atlanta. Rings dipunbabar kanggé sagung pamirsa ing Amérikah Sarékat surya 3 Fèbruari 2017, lan panèn pangalembana saking para pamirsa ugi juru kritik, sarta kasil ngempalaken arta $38 yuta saking panggiyaran sedaya nagari.

Ingkang maragani 

 Matilda Lutz-Julia
 Alex Roe-Holt Anthony
 Johnny Galecki-Gabriel Brown
 Vincent D'Onofrio-Galen Burke
 Aimee Teegarden-Skye Johnston
 Bonnie Morgan-Samara Morgan
 Chuck David Willis-Blue
 Patrick R. Walker-Jamal
 Zach Roerig-Carter
 Laura Wiggins-Faith
 Lizzie Brocheré-Kelly
 Karen Ceesay-Flight Attendant
 Dave Blamy-First Officer
 Michael E. Sanders-Pilot
 Randall Taylor-Holt's Father
 Drew Grey-Sam
 Kayli Carter-Evelyn Borden
 Jill Jane Clements-Karen Styx
 Jeremy Harrison-Highway Patrolman
 Jay Pearson-Highway Patrolman
 Adam Fristoe-Chris

Latar wingking 
Ing taun 2014, Paramount Pictures ngedalaken pawartos bilih badhé damel filem kanthi sesirah The Ring 3D, ingkan badhé dipunsutradarani F. Javier Gutiérrez. Salajengipun, ing wulan Agustus 2014, Paramount ngaturi pirsa dhumateng Akiva Goldsman supados nganggitaken skénario kanggé filem punika, ingkang sadèrèngipun kaanggit déning David Loucka lan Jacob Aaron Estes. Novèmber, Gutiérrez ngintu poto wonten Instagram ingkang ngetawisaken bilih sequel filem badhé dipunsesirahi Rings. Ing surya 15 Januari 2015, Matilda Lutz katetepaken minangka paraga baku. Alex Roe ugi katetepaken minangka paraga baku priya, surya 20 Maret 2015. Aimee Teegarden nyawiji ing filem punika surya 27 Maret 2015, lan Johnny Galecki neken kontrak sumadya maragani ing surya 1 April 2015, minangka Gabriel, satunggalipun profesor ingkang dados pambina kanggé Holt lan Julia. Filem punika dipunpawartosaken badhé dados prequel, nanging Gutiérrez mratélakaken bilih punika mboten leres, lan filem mbektahaken wekdal tiga welas taun sasampunipun The Ring. Pamundhutan gambar utama filem punika kawiwitan surya 23 Maret 2015, ing Atlanta, dumugi surya 31 Mèi 2015. Pamundhutan ambal gambar dipuncakaken ing wulan Juli 2016. Ringkes-ringkes pedamelan filem kalaksanan wulan Juni 2015 ing Paramount Studios dumugi wulan Novèmber 2016.

Pambabaran 
Paramount Pictures badhé mbabar filem punika ing sura 13 November, nanging ing wulan Sèptèmber 2015, pambabaran punika mboten èstu, lan ing wulan Oktober 2015, Paramount netepaken malih ing surya 1 April 2016. Ing surya 17 Fèbruari 2016, pambabaran dipunéwahi malih wonten surya 28 Oktober 2016. Ing surya 22 September 2016, filem punika  èstunipun badhé dipunbabar 3 Fèbruari 2017, awit saking ngéndhani saingan kaliyan Ouija: Origin of Evil.

Trailer filem punika kaping pisan dipun-dum surya 24 Agustus 2016. Trailer kaping kalih dipundum surya 5 Januari 2017, sesarengan kaliyan trailer internasional, ingkang ngandhut cuplikan énggal. Ing wulan Januari 2017, Paramount mbabar prank video ingkang ngetawisaken salah satunggalipun paraga wanita kanthi rasukan pindha Samara medal saking layr televisi kanggé medèn-medèni para rawuh ing salebetipun toko elektronik. VIdio punika lajeng kathah ingkang remen, dipunpirsani déning 200 yuta pamirsa ing Facebook.

Box office 
Dumugi surya 12 Fèbruari, Rings kasil ngempalaken arta $21.5 saking panggiyaran ing Amérikah Sarékat lan Kanada, sarta $17.2 yuta ing tlatah sanènsipun, kanthi gunggung dumugi $38.6 yuta. Wondéné wragad ingkang sampun medal inggih punika $25 yuta...

Pranala njawi

Rujukan 

Film Amérikah Sarékat
Film Amérikah Sarékat taun 2017
Film taun 2017
Film berbahasa Inggris
Film thriller
Film horor
Artikel Wiki Mrebawani II kalamangsa 1